રાજ્યના ડીજીપી શિવાનંદ ઝાએ ઉચ્ચ અધિકારીઓથી માંડી તમામ પોલીસ કર્મીને ટિક-ટોક સહિતની એપમાં વિડીયો અપલોડ ન કરવા કડક સુચના આપી છે,  તેઓએ જણાવ્યું છે કે પોલીસ સાદા ડ્રેસમાં હોય કે વર્દીમાં હોય, પોલીસ સ્ટેશનમાં હોય કે પોલીસ સ્ટેશનની બહાર હોય કે પછી સસ્પેન્ડ હોય તો પણ પોલીસ બેડાની છાપ ખરડાય તેવા કોઈ પણ વિડીયો અપલોડ કરવા નહીં, હાલમાં સોશિયલ મિડીયામાં મેસેજ અને વિડીયો આગની માફક વાઈરલ થાય છે, ત્યારે પોલીસે આવી ટીકાત્મક પ્રવૃતિથી દુર રહેવુ અને કોઈપણ પ્રકારના પોલીસની છાપ ખરડાય તેવા વિડીયો અપલોડ ન કરવા ચોખ્ખી સુચના આપી છે,